**Nürnbergs undergrunnsbane** (**Nürnberg U-bahn**) er en undergrunnsbane i Nürnberg i Tyskland. Pr. 2020 består systemet av 3 linjer med 49 stasjoner fordelt på 38,2 km med spor.

Banen blir drevet av VAG Nürnberg (*Verkehrsaktiengesellschaft Nürnberg*).

Nettverk
--------

Linjekart

| Linje | Endestasjoner | Åpnet | Lengde | Stasjoner |
| --- | --- | --- | --- | --- |
| U1 U1 | Fürth Hardhöhe – Langwasser Süd | 1972–2007 | 18,5 km | 27 |
| U2 U2 |  Flughafen – Röthenbach | 1984–1999 | 13,2 km | 16 |
| U3 U3 | Großreuth bei Schweinau – Nordwestring | 2008–2020 | 9,2 km | 14 |

### Verstärkerlinien (forsterkerlinjer)

Forsterkerlinjene er ekstra linjer som opererer på strekningene gjennom sentrum av byen. Disse linjene har egne nummer slik at de ikke forveksles med de ordinære linjene.

| Linje | Endestasjoner | Åpnet | Lengde | Stasjoner |
| --- | --- | --- | --- | --- |
| U11 U11 | Eberhardshof – Messe | 1972–1981 | 8,1 km | 14 |
| U21 U21 | Ziegelstein – Röthenbach | 1984–1999 | 11 km | 15 |

Fremtidlige utvidelser
----------------------

DT-3 førerløst tog på U3
### U3 Nord

Den nordlige delen av U3 linjen skiller lag med U2 tunnelen nord for  Rathenauplatz og går vest under de nordlige delene av Nürnberg. Denne utvidelsen vil bestå av fem stasjoner hvorav kun en (Maxfeld er fullført (pr. juni 2010). To av stasjonene (Kaulbachplatz og Fridrich-Ebert-Platz) er under bygging og er forventet ferdig i 2011 [*trenger oppdatering*]. De siste to stasjonene (Klinikum Nord og endestasjonen Nordwestring) er forventet ferdig i 2013.

### U3 Süd

Den sørlige delen av U3 skiller lag med U2 tunnelen sør for Rothenburger Straße og går vestover. To stasjoner (Sündersbühl og Gustav-Adolf-Straße er ferdige. Resten av banetraseen er fremdeles på planleggingsstadiet. Banens endestasjon kommer til å bli Gebersdorf Nord i Fürth. Ytterlig utvidelse langs en nedlagt jernbanestrekning til Zirndorf er under vurdering.

Historie
--------

et DT-1 togsett.
Byggingen av undergrunnsbanen i Nürnberg begynte 20. mars 1967 og ble innledet av Tysklands transportminister Georg Leber og Nürnbergs *Oberbürgermeister* (*overborgermester*) Dr Andreas Urschlechter. 

1. mars 1972 ble den første banesterkningen (U1) mellom Langwasser Süd og Bauernfeindstraße. U1 har blitt gradvis utvidet til dagens utstrekking.

28. januar 1984 åpnet U2 mellom Plärrer og Schweinau. U2 har gradvis blitt utvidet og går nå helt til Lufthaven.

I begynnelsen var t-banetogene identiske med togene som var i bruk ved Münchens undergrunnsbane og det var vanlig for de to banene å hjelpe hverandre ved større arrangementer, slik som Sommer-OL 1972 i München. I 2004 kjøpte Nürnberg undergrunnsbane 6 eldre togsett fra München. Imidlertid var disse blitt såpass modifisert at de ikke kunne sammenkobles med Nürnbergs togsett. Nürnberg har beholdt Münchens blå og hvite fargemønster for disse togsettene siden det ville bli for dyrt å male om vognene siden de har kort tid før de vil bli tatt ut av bruk. Nürnbergs nye og moderne togsett (DT-2 og de førerløse DT-3) er ikke kompatible med Münchens undergrunnsbane.

Nürnbergs nyeste undergrunnslinje, U3, åpnet 14. juni 2008 og består av moderne førerløse tog. Alle stasjonene langs U3-linjen har sensorer som overvåker skinnegangen og stopper togene automatisk hvis et objekt eller en person faller på skinnegangen.

| * v
* d
* r
Undergrunnsbaner i Tyskland og Østerrike |
| --- |
|  | 
* Berlin
* Hamburg
* München
* Nürnberg
* Wien

 |  |